open-index/open-wikipedia-markdown huggingface dataset:
நவநீத் ஆதித்யா வைபா

thumb
**நவ்நீத் ஆதித்யா வைபா** (Navneet Aditya Waiba) இவர் ஓர் இந்திய நேபாளி மொழி நாட்டுப்புற பாடகர் ஆவார். இவர் நேபாளி மொழி நாட்டுப்புற பாடகரான மறைந்த ஹிரா தேவி வைபாவின் மகள் ஆவார். ஹிரா தேவி வைபா நேபாளி நாட்டுப்புற பாடல்களின் முன்னோடி என்று புகழப்படுகிறார்.

## ஆரம்ப கால வாழ்க்கை
நவ்நீத் ஆதித்யா வைபா, ஹிரா தேவி வைபா (தாய்) மற்றும் ரத்தன் லால் ஆதித்யா (தந்தை) ஆகியோருக்கு மகளாகப் பிறந்தார்.  இந்தியாவின் மேற்கு வங்காளத்தின் டார்ஜிலிங்கில் உள்ள குர்சேவங் என்ற மலை நகரத்தில் வளர்ந்தார். வைபா தனது தாய் மற்றும் தாத்தா சிறீ சிங் மன் வைபாவின் காரணமாக ஒரு இசை சூழலில் வளர்ந்தார். இவர் தனது தாயின் இசை வழிகாட்டியாகவும்,  அவரிடம்  பயிற்சி பெற்றவராகவும் இருக்கிறார்.

## கல்வி மற்றும் தொழில்
நவ்நீத் ஆதித்யா வைபா இந்தியாவின் மேற்கு வங்காளத்தின் வட வங்காள பல்கலைக்கழகத்தில் ஆங்கிலத்தில் முதுகலைப்  பட்டம் பெற்றார். இவர் ஒரு முன்னாள் மூத்த விமான உதவியாளர். மேலும், ஆங்காங்கின் கத்தே பசிபிக் விமான நிறுவனத்தில் பணியாற்றினார்.

## இசை வாழ்க்கை

### அணி
காத்மாண்டுவிலிருந்து குட்டும்பா இசைக்குழு பாடல்களுக்கு இசையை வழங்கும் அதே வேளையில் இவரது சகோதரர் சத்ய வைபா இசை நிகழ்ச்சிகளையும் தயாரித்து நிர்வகிக்கிறார்.

### இசைப் பயணம்
2011 ஆம் ஆண்டில் இவரின் தாயார் ஹிரா தேவி வைபாவின் மறைவுக்குப் பிறகு, குடும்பத்தின் இசை மரபுகளை உயிரோடு வைத்திருக்க நவ்நீத் ஆதித்யா வைபா பாடத் தொடங்கினார். இவரது சகோதரர் சத்ய ஆதித்யா வைபா மற்றும் நவ்நீத் ஆகியோர் நேபாள நாட்டுப்புற இசையை புதுப்பிக்கவும், பாதுகாக்கவும், பிரபலப்படுத்தவும் ஒரு குழுவாக பணியாற்றுகிறார்கள். வைபா பெரும்பாலும் நேபாளி சமுதாயத்தில் பெண்கள் பிரச்சினைகள் மற்றும் சிரமங்களைப் பற்றி பாடுகிறார்.

இவர்கள் இருவரும் ஹிரா தேவி வைபாவின் பாடல்களை மீண்டும் ஒழுங்கமைத்து மீண்டும் பதிவுசெய்தனர். 2015 ஆம் ஆண்டில் இவர்கள் ஹிரா தேவி வைபாவின் மிகச் சிறந்த மற்றும் பிரபலமான பாடல்களைத் தேர்ந்தெடுத்தனர். இவர்கள் இந்த இசைத் தொகுப்புக்கு ' அம லாய் சிரத்தாஞ்சலி - தாயாருக்கு  அஞ்சலி ' என்று பெயரிட்டு, அதை 2017 நவம்பர் 3, அன்று நேபாளத்தின் காத்மாண்டுவில் உள்ள படான் அருங்காட்சியகத்தில் ஒரு வரலாற்று நிகழ்ச்சியாக வெளியிட்டனர்.

"நாங்கள் சேர்ந்த வேர்களுக்குச் செல்ல இளைய தலைமுறையினரை ஊக்குவிக்க விரும்புகிறேன். பாடல்கள் அந்த நினைவுகளை மீண்டும் கொண்டு வரும் என்று நான் நினைக்கிறேன். " -நவ்நீத் ஆதித்யா வைபா 

## ஹிரா தேவி வைபா

இவரது தயார் ஹிரா தேவி வைபா என்பவர் இந்திய மாநிலமான, மேற்கு வங்காளத்தின், டார்ஜிலிங்கைச் சேர்ந்த ஒரு இந்திய நாட்டுப்புற பாடகர் ஆவார். மேலும் இவர் நேபாளி நாட்டுப்புற பாடல்களின் முன்னோடி என்று புகழப்படுகிறார். இவரது பாடலான 'சூரா தா ஹோய்னா அஸ்துரா' ( நேபாளி : चुरा त होइन अस्तुरा) என்பது இதுவரை பதிவு செய்யப்பட்ட முதல் தமாங் செலோ பாடல் என்று கூறப்படுகிறது. கொல்கத்தாவின் எச்.எம்.வி இசை வெளியீட்டு நிறுவனத்தால் இவரது பாடல்கள் (1974 மற்றும் 1978 இல்) வெளியிடப்பட்டன. இவ்வாறு பாடல்கள் வெளியிடப்பட்ட ஒரே நேபாள நாட்டுப்புற பாடகர் ஹிரா தேவி வைபா ஆவார். அனைத்திந்திய வானொலியின் ஒரே 'அ' தர நேபாளி நாட்டுப்புற பாடகி இவர் ஆவார்.

## குறிப்புகள்

## வெளி இணைப்புகள்

பகுப்பு:டார்ஜிலிங் மாவட்ட நபர்கள்
பகுப்பு:பாடகர்கள்
சிறந்த தழுவிய திரைக்கதையிற்கான அகாதமி விருது

**சிறந்த தழுவிய திரைக்கதையிற்கான அகாதமி விருது** ஆசுக்கர்கள் என்று அழைக்கப்படும் அகாதமி விருதுகளில் ஒரு விருதாகும். இவை திரைப்படத்துறையினராலும் திரைப்படம் பார்க்கும் மக்களாலும் பெரிதும் பாராட்டப்படும் விருதுகள் ஆகும். ஒவ்வொரு ஆண்டும் பிறர் எழுதிய கதைகளினைத் தழுவி சிறந்த திரைக்கதை எழுதிய ஒரு திரைக்கதை ஆசிரியருக்கு இவ்விருது வழங்கப்படுகிறது. அண்மையாக 2020 ஆசுக்கர்களில், *[[ஜோஜோ ராபிட்]]*.திரைப்படத்தின் திரைக்கதையினை எழுதியதற்காக டையிகா வடீடியிற்கு இவ்விருது வழங்கப்பட்டது.

பிரான்சஸ் மரியன் இவ்விருதினை வென்ற முதல் பெண் ஆவார். 1930 இல் இவ்விருதினை வென்றார்.

## பல்வேறு விருதுகளை வென்றோர்
;2 விருதுகள்
*ராபர்ட் போல்ட்
*பிரான்சிஸ் போர்டு கபேல
*ரூத் பிராவர் ஜாப்வாலா
*ஜோசப் எல் மேங்கியூவிஸ்
*அலெக்சாண்டர் பேய்ன்
*மாரியோ பூசோ
*மைக்கேல் வில்சன்

## பல்வேறு பரிந்துரைகளை பெற்றோர்
The following writers have received three or more nominations:

;7 பரிந்துரைகள்
*பில்லி வைல்டர்

;6 பரிந்துரைகள்
*ஜான் ஜூஸ்தன்

;5 பரிந்துரைகள்
*எரிக் ராத்

;4 பரிந்துரைகள்
*மைக்கேல் வில்சன்
*கார்ல் ஃபோர்மன்
*ஆல்பர்ட் ஹாக்கெட்
*பிரான்சிசு குட்ரிச்
*சூலியசு எப்சுடீன்
*இசுடான்லி குப்ரிக்கு
*ரிச்சர்டு புருக்சு
*ஜோயன் கோயன்
*ஈதன் கோயன்
*சுடீவன் சயில்லியன்

;3 பரிந்துரைகள்
*ஜோசப் எல் மேங்கியூவிஸ்
*எர்னசுட் லீமன்
*ராபர்ட் போல்ட்
*நீல் சைமன்
*பிரான்சிஸ் போர்டு கபேல
*அலெக்சாண்டர் பேய்ன்
*ரூத் பிராவர் ஜாப்வாலா
*ஆலிவர் ஸ்டோன்
*ஆரன் சோர்க்கின்

## குறிப்புகள்

## மேற்கோள்கள்

பகுப்பு:அகாதமி விருதுகள்
ஹோண்டா டியோ

**ஹோண்டா டியோ** என்பது ஜனவரி 1988 இல்  ஹோண்டாவால் அறிமுகம் செய்யப்பட்ட குதியுந்து ஆகும். இந்தக் குதியுந்து முதலில் ஜப்பானில் 2-ஸ்ட்ரோக் மாடலாக வெளிவந்தது. 2003 இல் சீனாவில் சுண்டிரோ ஹோண்டா மோட்டார் சைக்கிள் கோ, லிமிடெட் நிறுவனத்தால் முதல் 4-ஸ்ட்ரோக் ஸ்கூட்டராக விற்கப்பட்டது.  .

டியோ இரண்டு 4-ஸ்ட்ரோக் பதிப்புகளைக் கொண்டுள்ளது. ஒன்று AF-சீரியஸ் 50 (SK50) மற்றொன்று JF சீரியஸ் 110 (NSC110).

## இந்திய மாதிரி

**ஹோண்டா டியோ** என்பது இந்தியாவில் ஹோண்டாவின் துணை நிறுவனமான எச். எம். எஸ். ஐ தயாரித்த குதியுந்தாகும். இது 2002 ஆம் ஆண்டில் இந்தியாவில் அறிமுகப்படுத்தப்பட்டது. இது இந்தியாவில் 30 லட்சம் விற்பனையை எட்டிய குவியுந்து ஆகும். உள்நாட்டு சந்தையைத் தவிர, டியோ நேபாளம், பங்களாதேஷ், இலங்கை மற்றும் இலத்தீன், ஐக்கிய அமெரிக்கா ஆகிய நாடுகளுக்கு இந்தியாவிலிருந்து ஏற்றுமதி செய்யப்படுகிறது. இதன் மறுவடிவமைக்கப்பட்ட பதிப்பு ஐரோப்பிய சந்தையில் **ஹோண்டா லீட்** என விற்கப்படுகிறது.

### எஞ்சின்
அசல் மாடலில் 102சி , ஏர்கோல்டு இஞ்சின், நான்கு ஸ்டிரோக் கொண்டதாகும்.

2013 எச்.எம்.எஸ்.ஐ டியோ எரிபொருள் செயல்திறன் மற்றும் ஒருங்கிணைந்த பிரேக்குகளில் மேம்பாடுகளைக் கோரியது.

2017 ஆம் ஆண்டில் ஹோண்டா, டியோவின் புதுப்பிக்கப்பட்ட பதிப்பை அறிமுகப்படுத்தியது. பாரத் ஸ்டாண்டர்ட் - IV (பிஎஸ்-ஐவி) உமிழ்வு விதிமுறைகளுக்கு இணங்க, மறுவடிவமைப்பு செய்யப்பட்ட ஸ்பீடோமீட்டர் வடிவமைப்பைக் கொண்டு, எல்இடி ஹெட்லைட் சேர்க்கப்பட்டுள்ளது. பின்னர் 2018 ஆம் ஆண்டில், ஹோண்டா டியோ டிஎக்ஸ் அறிமுகப்படுத்தியது. இதில் டிஜிட்டல் ஸ்பீடோமீட்டர் மற்றும் பவர் இருக்கைகள் இடம்பெற்றுள்ளன. அதே நேரத்தில் 2017 மாடலின் தோற்றத்தைத் தக்க வைத்துக் கொண்டன.

### ஹோண்டா டியோ பிஎஸ்6
புதிய 2020 ஹோண்டா டியோ வெளியாகியுள்ளது. முந்தைய மாடலை விட மாறுபட்ட வடிவமைப்பு மட்டுமல்லாமல் தற்போது புதிய என்ஜினுடன் பாரத் ஸ்டேஜ் 6 (பிஎஸ்6) மாசு உமிழ்வுக்கு ஏற்ற என்ஜினை கொண்டுள்ளது.

### ஹோண்டா டியோ 125
புதிய 2023 ஹோண்டா டியோ 125 வெளியாகியுள்ளது. 110 மாடலின் வடிவமைப்பினை பெற்று மட்டுமல்லாமல் தற்போது புதிய 125சிசி என்ஜினுடன் பாரத் ஸ்டேஜ் 6 (பிஎஸ்6) மாசு உமிழ்வுக்கு ஏற்ற என்ஜினை கொண்டுள்ளது. 

## விருதுகள்

* 2003 ஆம் ஆண்டின் சிறந்த ஸ்கூட்டர் (BBC)

## காட்சியகம்

File:1996 Honda Dio 50cc scooter.jpg| 1996 இல் கனடாவில் விற்கப்பட்ட டியோ.
File:Honda dio110.jpg|டியோ 110 (NSC110)
File:Honda SCV100 Lead Scooter.jpg|ஐரோப்பிய டியோ
File:Honda Dio 102cc India.JPG|இந்திய டியோ 2010 


## ஆதாரங்கள்

## வெளி இணைப்புகள்

பகுப்பு:இருசக்கர வாகனங்கள்
பகுப்பு:ஹோண்டா வாகனங்கள்
பகுப்பு:இந்திய ஸ்கூட்டர்கள்
பகுப்பு:1988 இல் அறிமுகமான மோட்டார் வாகனங்கள்
பகுப்பு:2002 இல் அறிமுகமான மோட்டார் வாகனங்கள்
மல்சிசார்

**மல்சிசார்** நகரம் (Malsisar) என்ற கிராமம்  ராஜஸ்தானின் ஜுன்ஜுனு மாவட்டத்தில், ஜுன்ஜுனு என்ற ஊருக்கு அருகில் 28 கி.மீ .தொலைவில் அமைந்துள்ளது. இது மண்டாவா மற்றும் ராஜஸ்தான் சட்டமன்றத்திலிருந்து 30 கி.மீ தூரத்தில் உள்ளது. இது பஞ்சாயத்து மற்றும்  வட்டத் தலைமையகங்களில் ஒன்றாகும். ஜுன்ஜுனு, பிசாவு, சாதுல்பூர் மற்றும் மண்டாவா ஆகிய பகுதிகளுக்கிடையே மல்சிசார் அமைந்துள்ளது.

## பின்னணி
ஜுன்ஜுனுவைச் சேர்ந்த தாகூர் ஜோராவர் சிங்கின் மகன் தாக்கூர் மகா சிங் என்பவரால் ஷெகாவத் வம்சத்தில் நிறுவப்பட்ட மல்சிசார் கோட்டையின் கட்டுமானம் 1762 இல் தொடங்கியது. மல்சிசார் மற்றும் அதன் அண்டை கிராமமான அல்சிசார் ஆகிய இரண்டும் மல்சி மற்றும் அல்சி என்ற இரு சகோதரிகளின் நினைவாக பெயரிடப்பட்டது. இந்த கிராமங்களில் முதலில் குடியேறியவர்கள் ஒரே குடும்பத்தைச் சேர்ந்த உறுப்பினர்களாக இருந்தனர். மல்சிசார் கி.பி 1760 இன் பிற்பகுதியில் அதிகாரப்பூர்வமாக நிறுவப்பட்டது (விக்ரம் சம்வத் 1814).

## மக்கள் தொகை
தற்போது 30,000 மக்களுடன் சுமார் 1800 குடும்பங்கள் இந்த கிராமங்களில் வாழ்கின்றனர்.

## பாரம்பரிய மற்றும் சுற்றுலா தலங்கள்
பாபா பிரேம் கிரி ஜி மகாராஜின் மடம் (கோயில்) மல்சிசாரில் உள்ள மிகவும் பிரபலமான பாரம்பரியக் கட்டடமாகும். இது பல்வேறு நகரங்கள் மற்றும் மாநிலங்களைச் சேர்ந்த மக்களையும் பின்பற்றுபவர்களையும் ஈர்க்கிறது. இது சிறீ சிறீ 1008 பாபா பிரேம் கிரி ஜி மகாராஜின் சமாதி தலமாகும். சிவன், ராதா-கிருட்டிணர் கோயில், சிறீ ரங் ஜி, பாபா ராம்தேவ்ஜி, கோகாஜி, அனுமன் (பாலாஜி) மந்திர் போன்றவை கிராமத்தில் உள்ள மற்ற பழைய கோயில்கள் ஆகும். சமீபத்தில் கட்டப்பட்ட சிறீ கிருட்டிணர் & சிவன் கோயிலும் இங்குள்ளது. 250 ஆண்டுகள் பழமையான கோட்டையும் உள்ள. மேலும் பல பிரபலமான வணிக குடும்பங்களான பாங்கா, ஜுன்ஜுனுவாலா, நாகரியா, சங்கனேரியா, சரோகி, கெடியா மற்றும் மோடி போன்ற பல பிரபலமான பாரம்பரிய குடும்பங்களும் உள்ளன. கிராமத்தில் உள்ள சுற்றுலா தலங்கள் பின்வருமாறு: மல்சிசார் மடம், அணை மற்றும் கோட்டை.

பிரபல வெள்ளி மன்னர் சேத் மோதிலால் ஜி ஜுன்ஜுனுவாலா இந்த மல்சிசாருக்கு சொந்தமானவர். அமெரிக்காவின் வால் ஸ்ட்ரீட் புல்லியன் பங்கு சந்தையில்  "சில்வர் கிங்" என்ற தலைப்பில்  இடம் பெற்றுள்ள ஒரே இந்தியர் இவர்தான்.

## பயன்பாடுகள்
மல்சிசாரில் பல கிராமங்களை உள்ளடக்கிய ஒரு காவல் நிலையம் மற்றும் ஒரு பெட்ரோல் நிலையம் உள்ளிட்ட பல பயன்பாடுகளும் உள்ளன. இந்தக் கிராமத்தில் இரு அரசு உயர்நிலைப் பள்ளிகள் மற்றும் பிரபலமான ஹெலினா கௌசிக் பெண்கள் கல்லூரி உட்பட சுமார் 35 பள்ளிகள் உள்ளன. இங்குள்ள வி.ஆர் மேல்நிலைப்பள்ளி 125 ஆண்டுகள் பழமையானதாகும். புகழ்பெற்ற சுதந்திர போராட்ட வீரர் சிறீ சத்ய நாராயண் ஜி என்பவர் நினைவாக சிறீ சத்ய நாராயண் பதங்காடியா சிக்சன் சன்சுதான் நிறுவப்பட்டது. அரசு மருத்துவமனைகள், பரோடா வங்கி  பிகானிர் பாரத வங்கி மற்றும் ஜெய்ப்பூர் பாரத வங்கி ஆகியவை உள்ளன.

## குறிப்புகள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
கல்பனா படோவரி

thumb|கல்பனா படோவரி
**கல்பனா படோவரி** (Kalpana Patowary) அசாமில் இருந்து வந்த இந்திய பின்னணி மற்றும் நாட்டுப்புற பாடகியாவார். 8000 க்கும் மேற்பட்ட பாடல்களை அசாமி, பிரஜாவாலி, பெங்காலி, போடோ, தியூரி, மைசிங், சமசுகிருதம், இந்தி, ஆங்கிலம், போஜ்புரி, மைதிலி, மாகி, ஆங்கிகா, ஒரியா, கரோ, கோச் ராஜ்போங்சி, திவா, கனாடா, தெலுங்கு, தோங்ரி, மராத்தி, ராஜஸ்தானி, பஞ்சாபி, ஹரியான்வி, அர்பி, அவதி, குஜராத்தி, நேபாளி, சோனோவால் கோச்சாரி மற்றும் பங்களாதேஷ் போன்ற 30க்கும் மேற்பட்ட மொழிகளில் பாடுகிறார். என்.டி.டி.வி இமேஜினில் *ஜூனூன் - குச் கார் திகானே கா* (2008) என்ற மெய்நிகர் நிகழ்ச்சியில் பங்கேற்றார். இவர் பல நாட்டுப்புற மற்றும் பிரபலமான பாடல்களைக் கொண்டிருந்தார் என்றாலும், போஜ்புரி இசையில் இவரது அர்ப்பணிப்பு மிகவும் அதிகமாக இருந்தது.

அழிந்துபோன சில பாரம்பரிய நாட்டுப்புற வடிவங்களை சர்வதேச அளவில் பிரபலப்படுத்தியதன் மூலம் இவர் போஜ்புரி இசையை மீண்டும் அறிமுகப்படுத்தினார். போஜ்புரி இசையில் இவரது முழுமையான அர்ப்பணிப்பு இவருக்கு "போஜ்புரி ராணி" என்ற கௌரவத்தை வழங்கியது.

## ஆரம்பகால வாழ்க்கை மற்றும் பின்னணி
படோவரி அசாமில் உள்ள பார்பேட்டா மாவட்டத்தில்  1978 அக்டோபர் 27, அன்று பிறந்தார். 1996 ஆம் ஆண்டில் அசாம் காட்டன் கல்லூரியில் ஆங்கில இலக்கியத்தில் பட்டமும், இலக்னோவில் இந்திய பாரம்பரிய இசையில் விசாரத் பட்டமும்  பெற்ற படோவரி, தனது 4 வயதிலேயே வெளிப்படையான நிகழ்ச்சிகளை நடத்தத் தொடங்கினார். காம்ருபியா மற்றும் கோல்போரியா அசாமிய நாட்டுப்புற இசையில் பயிற்சியளிக்கப்பட்ட அவரின் தந்தை சிறீ பிபின் படோவாரி, ஒரு நாட்டுப்புற பாடகராவார். படோவரி லக்னோவின் பட்கண்டே இசைப் பல்கலைக்கழகத்தில் இந்திய பாரம்பரிய சங்கீத விசாரத் ஆகவும் பயிற்சி பெற்றவராவார். பூர்வி, பக்ரா, கஜ்ரி, சோகர், விவா கீத், சைட்டா, மற்றும் நௌதாங்கி உள்ளிட்ட பல வகையான போஜ்புரி நாட்டுப்புற இசையை இவர் பாடுகிறார்.

படோவரி பிகாரி தாக்கூரின் படைப்புகளில் விரிவாக பணியாற்றியுள்ளா.மேலும், அவரது வாழ்க்கை மற்றும் பணியை நினைவுகூரும் ஒரு தொகுப்பையும் வெளியிட்டுள்ளார்.

## தொழில்
காதி பிர்கா பாரம்பரியத்தின் ஒரு பழமையான பாரம்பரியத்தை சர்வதேச தளங்களுக்கு வழங்கிய முதல் போஜ்புரி பாடகர் படோவரி ஆவார். 
2013 ஆம் ஆண்டில், படோவரி "பைடீசியா இன் மும்பை" என்ற ஆவணப்படத்தில் தோன்றினார். இது 2013 டிசம்பர் 8 அன்று வெளியிடப்பட்டது. இது புலம்பெயர்ந்த தொழிலாளியின் பார்வையாகவும் மற்றும் அவரது இசை மூலம் மும்பையைப் பார்க்கிறது.  

இந்திய வருகை தினத்தை முன்னிட்டு கலாச்சார விவகார அமைச்சகம் வழங்கிய நான்கு லத்தீன் அமெரிக்க நாடுகளில் 15 நாள் சுற்றுப்பயணத்தில் பங்கேற்க இவர் அழைக்கப்பட்டார்.  

சாப்ராகியா பூர்வி பாணியில் பதிவுசெய்து பாடிய முதல் பெண் படோவரி ஆவார்.

## அரசியல் வாழ்க்கை
2018 சூலையில் படோவரி பாரதிய ஜனதா கட்சியில் அதன் தலைவர் அமித் ஷா மற்றும் பீகார் துணை முதல்வர் சுஷில் குமார் மோடி முன்னிலையில் பாட்னாவில்  இணைந்தார்.

## குறிப்புகள்

## வெளி இணைப்புகள்

*

பகுப்பு:1978 பிறப்புகள்
பகுப்பு:வாழும் மக்கள்
சேத்ரியம் ஒங்காபி தோரானிசாபி தேவி

**சேத்ரியம் ஒங்காபி தோரானிசாபி தேவி** (*Kshetrimayum Ongbi Thouranisabi Devi*) என்பவர் ஒரு இந்திய பாரம்பரிய நடனக் கலைஞர் மற்றும் எழுத்தாளர் ஆவார். இவர் இந்திய பாரம்பரிய நடனமான மணிப்புரி நடன வடிவத்தில் நிபுணத்துவம் பெற்றவர் ஆவார். இவரை கௌரவிக்கும் விதமாக இந்திய அரசு 2003 ஆம் ஆண்டின் இறுதியில் இந்தியாவின் நான்காவது உயரிய விருதான பத்மசிறீ  விருதை வழங்கியது.

## வாழ்க்கை வரலாறு
சேத்ரியம் ஒங்காபி தோரானிசாபி தேவி இந்திய மாநிலமான மணிப்பூரில் உள்ள ஒரு சிறிய குக்கிராமமான சிங்ஜமீய் சபம் லெய்காய் என்ற இடத்தில் 1946 நவம்பர் 3 அன்று   பிறந்தார். இவரது பெற்றோர் போலோ வீரரான லீஷாங்க்தேம் தம்பா சிங் மற்றும் லீஷாங்க்தேம் ஓங்பி இபெட்டோபிமாச்சா தேவி ஆகியோராவர். இந்த இணையருக்கு இவர் மூன்றாவது மகள் ஆவார். இவர் எந்தவொரு முறையான பயிற்சியையும் பெறுவதற்கு முன்பு, தனது 6 வது வயதிலேயே மேடை நிகழ்ச்சிகளைத் தொடங்கினார். பின்னர், இவர் 10 வயதிலிருந்து கோவிந்தாஜி நார்தனாலயத்தில் ( அரசு மணிப்பூர் நடனக் கல்லூரி ) ராஸ் லீலாவில் பயிற்சி பெற்று பட்டம் பெற்றார். மேலும் இவர் *விசாரத்* மற்றும் *ஆச்சார்யா ஆகியவற்றில்* தேர்ச்சி பெற்றார். இவர் தன் நடனத் தொழிலைத் துவக்கும் முன்னர்   விசாரத் மற்றும் ஆச்சார்யா மற்றும் மைஷ்னம் அமுபி சிங், அமுடோன் சர்மா, எச். டோம்பா, ஏ. டோம்பா சிங், லூரெம்பம் டோம்பி தேவி மற்றும் ஆர். கே. டோமல்சனா போன்ற குருக்களிடம் பயிற்சி பெற்றார்.   இதன் பிறகு இந்தியா மற்றும் கனடா, மேற்கு ஜெர்மனி, லண்டன், துபாய் மற்றும் அமெரிக்கா போன்ற பல நாடுகளில்  பல கலை விழாக்களில் ஆடியுள்ளார்.

சேத்ரியம் ஒங்காபி தோரானிசாபி தேவி ஜவஹர்லால் நேரு மணிப்பூர் நடன அகாடமியுடன் இணைந்து அதன் பாலே தயாரிப்புகளில் ஒன்றான *ராதா சதியை* இயக்கியுள்ளார். 2006 இல் ஓய்வு பெறும் வரை குரு ரஸ்தாரி, குருஹான் மற்றும் பிரதான் குரு என பல நிலைகளில் பல்லாண்டுகளாக இவர் அகாதமியில் கற்பித்தார். மணிப்பூரி நடனத்தை அடிப்படையாகக் கொண்ட *திவா ராஸ்* (2 தொகுதிகள்-1993) மற்றும் ராஸ் மகா அம்சுங் நுங்கி மசாக்  (2006) ஆகிய இரண்டு புத்தகங்களை எழுதியதற்காக பாராட்டப்படுகிறார். இந்த இரண்டையும் அடிப்படையாகக் கொண்டு மணிப்பூரி நடனம் மற்றும் எச்எம்விக்காக ஆறு ஆல்பங்கள் பதிவு செய்துள்ளார்.

சேத்ரியம் ஒங்காபி தோரானிசா தேவி மகாராஜா ஒகேந்திரஜித் சிங்கிடமிருந்து அரச பொன்னாடையையும், மணிப்பூர் அரசிடமிருந்து தங்கப் பதக்கமும் பெற்றவர். மணிப்பூர் மாநில கலா அகாதமி 1977 ஆம் ஆண்டில் தனது வருடாந்திர விருதை வழங்கியது, 1980 ஆம் ஆண்டில் சங்கீத நாடக அகாதமி ஒரு விருதையும் அளித்தது.   மணிப்பூர் சாகித்ய பரிஷத் 1981 இல் *நிருத்ய ரத்னா* என்ற பட்டத்தை வழங்கியது.   இந்திய அரசின் கலாச்சாரம், ஊடகம் மற்றும் விளையாட்டுத் துறை 1987 ஆம் ஆண்டில் இவருக்கு மூத்த பெல்லோஷிப்பை வழங்கியது, மேலும் இவர் 1991 இல் மணிப்பூர் அரசிடமிருந்து மரியாதை சான்றிதழைப் பெற்றார்.   2003 ஆம் ஆண்டில்  இந்திய அரசு இவருக்கு பத்மசிறீ விருதை அளித்து   கௌரவித்தது.  2011 ஆம் ஆண்டில் பத்ம பூஷனுக்காக இவர் பரிந்துரைக்கப்பட்டார்.

சேத்ரியம் ஒங்காபி தோரானிசாபி தேவி சிங்கமாதக் தோச்சோம் லெய்காயை மணந்தார், இந்த இணையர் மணிப்பூர் தலைநகர் இம்பாலில் வசித்து வருகிறனர்.

## மேலும் காண்க

* மணிப்புரி

## குறிப்புகள்

## வெளி இணைப்புகள்

* 

பகுப்பு:சங்கீத நாடக அகாதமி விருது பெற்றவர்கள்
பகுப்பு:வாழும் மக்கள்
பகுப்பு:1946 பிறப்புகள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:பத்மசிறீ விருது பெற்ற கலைத் துறையினர்
கேடபசில்மா மேஜர்

**கேடபசில்மா மேஜர்**, **காமன் டின்ஸல்** (*Catapaecilma major, the common tinsel*    என்பது 1895 ஆம் ஆண்டில் ஹாமில்டன் ஹெர்பர்ட் ட்ரூஸ் விவரித்த நீலன்கள் குடும்பத்தைச் சேர்ந்த ஒரு வகை பட்டாம்பூச்சி ஆகும். இது இந்தோ-மலாயா சுற்றுச்சூழல் பகுதியில்  காணப்படுகிறது.      
## விளக்கம்
இந்த பட்டாம்பூச்சியானது சிறிய அளவிலான சில்வர் முனைகள் கொண்ட பட்டைகள் உடைய சாம்பல்-பழுப்பு நிற உடலின் கீழ் நீல நிறத்துடன் இருக்கும்.
இதன் குடம்பிகள் வெண்மருது மரத்தில் வளர்கின்றன. 
படிமம்:Catapaecilma major by Balakrishnan Valappil (7280032980).jpg|குடம்பி 
படிமம்:Catapaecilma major by Balakrishnan Valappil (7385361012).jpg|எறும்புகளால் எடுத்துச் செல்லப்படும் குடம்பிகள் 
படிமம்:Catapaecilma major Druce, 1895 – Common Tinsel at Kottiyoor Wildlife Sanctuary (2).jpg|படம்


## கிளையினம்
இதன் கிளையினங்கள்:    
**Catapaecilma major major* (northern India to Myanmar, northern Thailand)
**Catapaecilma major anais* Fruhstorfer, 1915 (northeast India)
**Catapaecilma major albicans* Corbet, 1941 (Myanmar, Thailand, Laos)
**Catapaecilma major emas* Fruhstorfer, 1912 (Peninsular Malaysia, Singapore, southern Thailand)
**Catapaecilma major callone* (Fruhstorfer, 1915) (southern India)
**Catapaecilma major myosotina* Fruhstorfer, 1912 (Sri Lanka)
**Catapaecilma major sedina* (Fruhstorfer, 1915) (north-eastern Sumatra)
**Catapaecilma major moltrechti* (Wileman, 1908) (Taiwan)
**Catapaecilma major sophonias* Fruhstorfer, 1912 (western Java)
## குறிப்புகள்


## வெளி இணைப்புகள்

* இந்தோ-சீனாவிலிருந்து கிளையினங்கள்

பகுப்பு:நீலன்கள் (பட்டாம்பூச்சிக்குடும்பம்)
ஜி. வி. சுதாகர் நாயுடு

**ஜி.வி.சுதகர் நாயுடு** தெலுங்குப் படங்களில் நடித்த நடிகர் . 2008 இல் இயக்குநரான இவர் இரண்டு தெலுங்குப் படங்களை இயக்கியுள்ளார். இவரது முதற் படம் *ஹீரோ* 2008 இல் நிதின் ரெட்டி, பாவனா ஆகியோரது நடிப்பில் வெளிவந்தது. இயக்குநராக இவரது இரண்டாவது படத்தில்  தெங்கு நடிகர் ஸ்ரீகாந்துடன் பணிபுரியும் வாய்ப்பு கிடைத்தது.

இவர் தெலுங்குத் திரையுலகில் சுதாகர் நாயுடு என்ற பெயரை விட ஜி.வி என்ற பெயரில் அறியப்படுகிறார்.

## தொழில்

## திரைப்பட வரலாறு

### இயக்குநராக

* *ஹீரோ* (2008) 
* *[[ரங்கா தி தொங்கா (திரைப்படம்)|ரங்கா தி டோங்கா]]* (2010)

### நடிகராக

#### தெலுங்கு

**[[அந்தப்புரம் (திரைப்படம்)|அந்தப்புரம்]]* (1998)
**பலராம்* (2000)
**அயோத்தியா ராம்மையா* (2000)
**[[இட்லு சிரவனி சுப்ரமணியம்]]* (2001)
**[[சீம சிம்ஹம்]]* (2002)
**[[வாசு (திரைப்படம்ர)|வாசு]]* (2002)
**[[இந்திரா (தெலுங்குத் திரைப்படம்)|இந்திரா]]* (2002)
**[[ஒக்கடு]]* (2003)
**[[சிம்மாஹாத்ரி (2003 திரைப்படம்)|சிம்மாஹாத்ரி]]* (2003)
**[[சம்பா (2004 திரைப்படம்)|சம்பா]]* (2004)
**[[ஆந்திரவாலா]]* (2004)
**[[அந்தனுக்கொக்கடே]]* (2005)
**[[ஹேப்பி (2006 திரைப்படம்)|ஹேப்பி]]* (2006)
**[[ரணம் (2006 திரைப்படம்)|ரணம்]]* (2006)
**[[அசாத்தியடு]]* (2006)
**[[போக்கிரி (2006 திரைப்படம்)]]* (2006)
**[[ஆடவாரி மாட்டலக்கு அர்த்தாலே வேருலே]]* (2007)
**[[சிறுத்தா]]* (2007)
**[[கந்திரி]]* (2008)
**[[ரங்கா தி தொங்கா (திரைப்படம்)]]* (2010)
**[[ஊசரவல்லி]]* (2011)
**[[ஒக்கடேனு]]* (2013)
**[[சந்தி]]* (2013)
**[[யுவடு]]* (2014)
**[[லெஜன்ட் (2014 திரைப்படம்)|லெஜன்ட்]]* (2014)
**போகா* (2014)
**[[டிரேக்டர் (2016 திரைப்படம்)|டிரேக்டர்]]* (2016)
**[[சராய்னொடு]]* (2016)
**ஜக்கனா* (2016)
**[[ஹைப்பர் (2016 திரைப்படம்)|ஹைப்பர்]]* (2016)
**[[அப்பாலடோ ஒக்கடுன்னவாடே]]* (2016)
**[[ஜெய ஜானகி நாயகா]]* (2017)
**[[வினய விதேய ராமா ]]* (2019)

#### தமிழ்

* *[[அந்தப்புரம் (திரைப்படம்)|அந்தபுரம்]]* (1999) 
* *[[தவசி]]* (2001) 
* *[[பச்சக் குதிர|பச்சக் குதிரா]]* (2006) 
* *[[போக்கிரி (திரைப்படம்)|போக்கிரி]]* (2007) 
* *[[குருவி (திரைப்படம்)|குருவி]]* (2008)

#### கன்னடம்

* *துர்கி* (2004)

#### இந்தி

* *[[வாண்டட் (இந்தித் திரைப்படம்)|வாண்டட்]]* (2009)

## மேற்கோள்கள்

பகுப்பு:வாழும் மக்கள்
பகுப்பு:தெலுங்குத் திரைப்பட நடிகர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:கன்னடத் திரைப்பட நடிகர்கள்
பகுப்பு:இந்தித் திரைப்பட நடிகர்கள்
சிறந்த அசல் திரைக்கதையிற்கான அகாதமி விருது

**சிறந்த அசல் திரைக்கதையிற்கான அகாதமி விருது** ஆசுக்கர்கள் என்று அழைக்கப்படும் அகாதமி விருதுகளில் ஒரு விருதாகும். இவை திரைப்படத்துறையினராலும் திரைப்படம் பார்க்கும் மக்களாலும் பெரிதும் பாராட்டப்படும் விருதுகள் ஆகும். ஒவ்வொரு ஆண்டும் பிறர் எழுதிய கதைகளினைத் தழுவாமல் சொந்தமாக திரைக்கதை எழுதிய ஒரு திரைக்கதை ஆசிரியருக்கு இவ்விருது வழங்கப்படுகிறது. அண்மையாக 2020 ஆசுக்கர்களில், *[[பாரசைட்டு (2019 திரைப்படம்)|பாரசைட்டு]]*.திரைப்படத்தின் திரைக்கதையினை எழுதியதற்காக பாங் சூன்-ஹோ மற்றும் ஹான் சின்-வொன் இற்கு இவ்விருது வழங்கப்பட்டது.
## மேலும் பார்க்க
* சிறந்த தழுவிய திரைக்கதையிற்கான அகாதமி விருது

## மேற்கோள்கள்

பகுப்பு:அகாதமி விருதுகள்
சுவரன் லதா (பாடகர்)

**சுவரன் லதா** (Swaranlata ) (பிறந்தது:1938 நவம்பர் 19) இவர்  இந்திய பஞ்சாபின் இலைலா மாவட்டத்திலுள்ள ஜார்கன் வாலா என்ற இடத்தில் பிறந்த முன்னாள் பஞ்சாபி பாடகர் ஆவார். இவர் நாட்டுப்புறம் மற்றும் இணைப் பாடலகளை பாடினார். *லாய் டி மேய் காலியன் பாகன் டி மெஹந்தி*, *முன் விச் பாபி தே*, *நந்த் புர்கியன் பேவ்*  போன்ற பாடல்களுக்காக இவர் அறியப்படுகிறார். கர்னைல் கில், முகமது சாதிக், திதார் சந்து, குர்ச்சரன் பொஹ்லி, ரமேஷ் ரங்கீலா, ஜகத் சிங் ஜாகா, தலீப் சிங் தீப்  மற்றும் மகேந்திர கபூர்  உள்ளிட்ட அவரது காலத்தின் ஒவ்வொரு பஞ்சாபி பாடகருடனும் இவர் பாடியுள்ளார். இவரது பெரும்பாலான பதிவுகள் கரம்ஜித் துரியுடன் காணப்படுகின்றன. இவருடன் அவர் நீண்ட காலம் நேரடி நிகழ்ச்சிகளில் இணைந்து நிகழ்த்தியுள்ளார்.

பஞ்சாபின் அரசியல் சூழ்நிலைகள் காரணமாக, இவர் 1988 இல் நேரடி நிகழ்ச்சிகளை செய்வதை நிறுத்திக் கொண்டார். இவரது கடைசி நிகழ்ச்சி தில்வான் என்ற இடத்தில் இருந்தது.

## மேற்கோள்கள்

பகுப்பு:1938 பிறப்புகள்
பகுப்பு:வாழும் மக்கள்
பாப்லா & காஞ்சன்

**பாப்லா & காஞ்சன்** (Babla & Kanchan) என்ற இருவரும் ஒரு இந்திய கணவன்-மனைவி இசைக் குழுவாக இருந்தனர். இவர்கள் சட்னி இசை மற்றும் தேசி நாட்டுப்புற இசை வகைகளில் பணியாற்றியதற்காக மிகவும் பிரபலமானவர்கள். காஞ்சன் 2004 இல் இறக்கும் வரை இவர்கள் நாற்பது ஆண்டுகள் ஒன்றாக இசை நிகழ்ச்சிகளை நிகழ்த்தினர். பாப்லா ஷா பிரபல இசை இயக்குநர் இரட்டையர் கல்யான்ஜி ஆனந்த்ஜியின் தம்பியாவார்.

ஷா ஒரு முரசு இசைப்பவரும், தாளவாத்தியக் கலைஞரும், நேரடி நிகழ்த்துக் கலைஞரும், இசையமைப்பாளரும் மற்றும் பதிவு தயாரிப்பாளரும் ஆவார். இவர் 1962 இல் தனது இசைக்குழுவைத் தொடங்கினார். ஷா 1980 களில் *குமாரி காஞ்சன் டிங்கெராவ் மெயிலுடன்* சுற்றுப்பயணம் மேற்கொண்டார். குஜராத் மாநிலத்தில் இருந்து தண்டியா ராஸ் அல்லது கர்பா ராஸ் என்று அழைக்கப்படும் ஒரு வகையான நாட்டுப்புற நடனம் 1970களில் ஷாவால் இசை ரீதியாக மறுவரையறை செய்யப்பட்டது.

## நிகழ்ச்சிகள்
இரபூ சக்கர், தர்மத்மா மற்றும் குர்பானி போன்ற படங்களில் பின்னணி பாடகராக பாடிய பிறகு, காஞ்சன் தனது கணவருடன் சேர்ந்தார். இவர்கள் ஒன்றாக இணைந்து உலகம் முழுவதும் சுற்றுப்பயணம் மேற்கொண்டனர். காஞ்சன், கணவர் பாப்லாவுடன் சேர்ந்து, 1970 களில் இந்திய இசை வட்டாரங்களில் பிரபலமானார்.

இவர்களின் சர்வதேச ஈடுபாடுகள்  இந்தித் (பாலிவுட்) திரைப்பட இசையிலிருந்து இவர்களை விலகி இருக்க வைத்தன. இவர்களில் நிகழ்ச்சி பெரும்பாலும் கரீபியன் நாடுகளில் பிரபலமாக இருந்தன. அங்கு அவர்கள் " ஹாட் ஹாட் ஹாட் " போன்ற சோகா வெற்றிகளைப் பெற்றனர், மேலும் இவர்கள் சட்னி இசை முன்னோடி பாடகர் சுந்தர் போபோவின் பழைய வெற்றிகளைப் புதுப்பித்தனர். இவர்களின் விரிவான சுற்றுப்பயண ஆதரவு காரணமாக, *குச் கட்பாத் ஹை* உள்ளிட்ட இவர்களின் எல்பி  இசைத்தொகுப்புகள் வெளிநாடுகளுக்குச் சென்று ஓர் இந்தியக் குழு இசைத்த இசைத்தொகுப்புகளில் நன்றாக விற்பனையானது.

*கைசே பானி*  போன்ற *காஞ்சனின்* தனி இசைத்தொகுப்புகள்  போஜ்புரி பார்வையாளர்களிடையே பிரபலமாக இருந்தன. இவரது புகழ் ஜான்சன் & ஜான்சன் உள்ளிட்ட பல்வேறு நுகர்வோர் பொருட்களை மேம்படுத்துவதற்கான விளம்பரங்களுக்கு வழிவகுத்தது. திரைப்பட இசையமைப்பாளர் ராஜேஷ் சுப்பிரமணியனின் கருத்துப்படி, "கைகே பான் பனாரசுவாலா" என்ற பாடல் பாப்லா இசையமைத்தது எனத் தெரிகிறது.

## பாடல்கள்
காஞ்சன் பாடிய பல பாடல்கள் மேற்கிந்திய உள்ளூர்வாசிகளின் பழைய பாடல்களின் மறு ஆக்கமாகும். அல்லது   அல்லது டிரினிடாட்டின் சுந்தர் போபோவின் சோகா பாரம்பரிய பாடலாகும்.

## விருதுகள்
பாலியல் நாட்டுப்புற நடனங்களுக்கான நடன இசை சட்னி இசை என்று அழைக்கப்பட்டது. 2011 ஆம் ஆண்டில் ஷாவுக்கு இந்தித் திரைப்பட இசைக்கு சிறந்த பங்களிப்புக்காக ரேடியோ மிர்ச்சி இசை விருது வழங்கப்பட்டது.

## குடும்பம்
இந்த தம்பதியருக்கு நிஷா  என்ற ஒரு மகளும் மற்றும் வைபவ் என்ற  ஒரு மகனும் உள்ளனர். நிஷா பிறந்ததிலிருந்தே தனது தாயுடன் சுற்றுப்பயணம் செய்து வருகிறார். " ச ரி க ம ப சாம்பியன்ஸ் "என்ற தொலைக்காட்சி நிகழ்ச்சியில் வைபவ் ஒரு முரசு இசைப்பவராக இருந்தார்.

## இறப்பு
இந்தியாவின் மும்பையில் உள்ள பம்பாய் மருத்துவமனையில் சிறுநீரக செயலிழப்பு காரணமாக பாப்லா சூலை 26 அன்று அன்று தனது 54 வயதில் இறந்தார்.

## குறிப்புகள்

## வெளி இணைப்புகள்

பகுப்பு:இசைக் குழுக்கள்
பெல்லி லலிதா

**பெல்லி லலிதா** (Belli Lalitha)  (பிறந்தது: 1974 ஏப்ரல் 26 - இறந்தது: 1999 மே 26) இவர் ஓர் இந்திய நாட்டுப்புற பாடகராக இருந்தர். பெல்லி லலிதா ஒரு பிரபலமான பாடகியாக, இவர் மக்களால் பெரிதும் விரும்பப்பட்டார். இவர் எதிர்ப்பின் குரலாகவும், டோல் டெபாவின் தலைவராகவும், தெலுங்கானா கலா சமிதியின் நிறுவனராகவும் இருந்தார். இவர் 26 மே 1999 அன்று நல்கொண்டா மாவட்டத்தில் உள்ள போங்கிர் என்ற ஊரில் இறந்தார். பெல்லி லலிதாமுதன்மையாக முதலாளித்துவ சுரண்டலுக்கு எதிரான தொழிலாள வர்க்கப் போராட்டமாக இருந்த தெலுங்கானா போராட்டத்தின் கடைசி கட்டத்தின் குரலாகவும் பிரதிநிதியாகவும் இருந்தார். இவர் ‘லலிதாக்கா’ என்றும் அழைக்கப்பட்டார். மேலும் பாலியல் கடத்தல், குடிப்பழக்கம், குட்கா நுகர்வு மற்றும் சாதி எதிர்ப்பு போராட்டங்களுக்கு எதிராக பல்வேறு இயக்கங்களை ஏற்பாடு செய்திருந்தார்.
மேலும், இவர் 2004 ஆம் ஆண்டு முதல் இந்திய பொதுவுடமைக் கட்சியின் (மார்க்சிச மற்றும் லெனினிஸ்ட்), மக்கள் போர் அணியின் அனுதாபியாகவும் நம்பப்பட்டார்.

## வாழ்க்கை
இவர் தெலுங்கு மொழி பேசும் குருமா இந்து குடும்பத்தில் தெலுங்கானா மாநிலத்தில் நல்கொண்டா மாவட்டம், ஆத்மகூர் மண்டலத்தின், நாஞ்சர்பேட்டை என்ற இடத்தில் பிறந்தார். இவருக்கு மொத்தம் ஐந்து உடன்பிறப்புகள் இருந்தனர்.  குடும்பத்தின் ஐந்து மகள்களில் நான்காவதாக இவர் பிறந்தார். தீவிர வறுமை காரணமாக இவரது குடும்பத்தினர் இவரது தாயின் சொந்த இடமான போங்கிரியில் குடியேற வேண்டியிருந்தது. வறுமை காரணமாக சிறுவயதில் கல்வியைத் தொடர முடியவில்லை. மேலும் இவரது மிகவும் சிறுவயதிலேயே திருமணமும் செய்து கொண்டார். இவருக்கு இரண்டு குழந்தைகள் இருந்தனர். இவருக்கு சமூக ஆர்வலரும் மற்றும் ஒரு அரசு ஊழியருமான பெல்லி கிருட்டிணா என்ற ஒரு சகோதரர் இருந்தார். மேலும் இவருக்கு 5 சகோதரிகள் இருந்தனர். 1990களின் பிற்பகுதியில் குடிமை உரிமைகள் இயக்கத்தில் தீவிரமாகவும், தெலுங்கானா பிராந்தியத்திற்கான மாநிலத்துக்கான ஆர்வலராகவும் இருந்தார். இவரின் தந்தை ஒரு ஓகு கதை (யாதவ் மற்றும் குருமா சமூகங்களில் தோன்றிய நாட்டுப்புற இசை)பாடகர் மற்றும் ஒரு தொழிலாளியாவார். இவர் தெலுங்கானா மாநிலத்திற்காக போராடி வந்தார். மேலும், கிராமப்புறங்களில் மிகவும் பிரபலமாக இருந்தார். இவர் இறப்பதற்கு முன்னர் போங்கிர் தொகுதியிலிருந்து 1999 தேர்தலில் சமாஜ்வாடி கட்சி சார்பில் போடியிட இவருக்கு ஒரு இடம் வழங்கப்பட்டது.

## செயல்பாடு
பெல்லி லலிதா போங்கிரின் சூர்யா வான்ஷி பருத்தி ஆலையில் ஒரு தொழிலாளியாக பணிபுரிந்தார். அங்கு பணிபுரிந்த காலத்தில், இவர் தனது சக தோழர்களையும் தொழிலாளர்களையும் ஆலையில் ஒன்றிணைத்து போராடினார். இவர் இந்திய தொழிற்சங்கங்களின் மையத்தில் (சிஐடியு) சேர்ந்தார். மேலும் பல்வேறு தொழிலாளர் போராட்டங்களின் ஒரு பகுதியாக இருந்தார்.

## இறப்பு
1999 ஆம் ஆண்டில், இவர் கடத்தப்பட்டு கொல்லப்பட்டார். இவரது கொலையில் அப்போதைய தெலுங்கு தேசக் கட்சியின் உள்துறை அமைச்சர் அலிமினெட்டி மாதவா ரெட்டி என்பவர் சம்பந்தப்பட்டார். ஆனால் பின்னர் உள்ளூர் நக்சலைட்டான கிங்பின் முகமது நயீமுதீன் என்பவர் மேல் மேலதிக ஆதாரங்கள் சுட்டிக்காட்டப்பட்டது. இவரது மூன்று சகோதரர்களும் இதே போல் கொல்லப்பட்டனர். மீதமுள்ள சகோதரர் கிருட்டிணா 2000 முதல் 2017 வரை மறைந்து வாழ்ந்து வந்தார்.

## குறிப்புகள்

பகுப்பு:1974 பிறப்புகள்
பகுப்பு:1999 இறப்புகள்
பிரதிமா பரூவா பாண்டே

**பிரதிமா பருவா பாண்டே** (Pratima Barua Pandey) (பிறப்பு:1934 அக்டோபர் 3 - இறப்பு: 2002 டிசம்பர் 27) இவர் மேற்கு அசாமின் துப்ரி மாவட்டத்தில் கௌரிபூரின் அரச குடும்பத்தைச் சேர்ந்த ஒரு இந்திய நாட்டுப்புற பாடகர் ஆவார். தேசிய விருது பெற்ற பருவா பாண்டே, கோல்பரியா பாடல்களுக்கு மிகவும் பிரபலமானவர். இவரது இசைப் பணிகளுக்காக இவருக்கு பத்மஸ்ரீ மற்றும் சங்கீத நாடக அகாதமி விருது ஆகிய விருதுகள் வழங்கப்பட்டது. இவரது ஆத்மாவைத் தூண்டும் பாடல்களான "ஹஸ்தீர் கன்யா" மற்றும் "ஓ முர் மஹுத் பந்து ரீ" ஆகியவற்றால் மிகவும் பிரபலமானவர். இவர் பிரகிருசு சந்திரா பருவா என்பவரின் (லால்ஜி) மகள் ஆவார். தேவதாஸ்  திரைப்படத் தயாரிப்பாளர் பிரமாதேஷ் பருவாவின் மருமகளாவார்.

## ஆரம்ப கால வாழ்க்கை
பருவா பாண்டே 1934 அக்டோபர் 3 அன்று கல்கத்தாவில் பிறந்தார் . இவர் தனது ஆரம்பக் கல்வியை நகரத்தின் கோகலே நினைவுப் பள்ளியில் பயின்றார். அதன் பிறகு இவர் அசாமுக்கு அரச குடும்பத்தின் இல்லமான கௌரிபூரில் உள்ள பெண்கள் உயர்நிலைப் பள்ளியில் படிக்கச் சென்றார். இவர் பெரும்பாலும் தனது ஆரம்ப ஆண்டுகளை கல்கத்தாவின் தின் மற்றும் கௌரிபூரில் உள்ள "கடதர்" நதிக்கரையின் இனிமையான சூழல்களுக்கு இடையில் கழித்தார். இவர் பள்ளியில் ரவீந்திரசங்கீதத்தை கற்றுக்கொண்டார். ஆனால் இவரின் தந்தை பிரகிருதேஷ் சந்திரா பருவா (லால்ஜி) அவர்களின் ஊக்கமளிக்கும் வார்த்தைகளைத் தவிர வேறு எந்த முறையான பயிற்சியையும் இசையில் இவர் ஒருபோதும் எடுக்கவில்லை.

## சொந்த வாழ்க்கை
கௌரிபூர் பி. பி கல்லூரியின் ஓய்வுபெற்ற முதல்வர் கங்கா சங்கர் பாண்டே என்பவரை மணந்தார்.

## விருதுகள் மற்றும் அங்கீகாரம்
கோல்பாரியா லோககீதத்தை பிரபலப்படுத்துவதில் இவரது முன்னோடி முயற்சிகளுக்காக பிரதிமா பாருவா பாண்டேவுக்கு பத்மசிறீ  மற்றும் சங்கீத நாடக அகாதமி விருது வழங்கப்பட்டது .

பிரபல திரைப்படத் தயாரிப்பாளர் பிரபின் கசாரிகா இயந்ந்றிய "கசுதீர் கன்யா"  என்ற இவரது வாழ்க்கை மற்றும் படைப்புகளைப் பற்றிய ஒரு ஆவணப்படம் 1997 ஆம் ஆண்டில் சிறந்த வாழ்க்கை வரலாற்று திரைப்படத்திற்கான தேசிய திரைப்பட விருதை வென்றது. மேலும் பெரும் பாராட்டுக்களைப் பெற்றது. இத்திரைப்படம் 1998 இல் தெற்காசிய திரைப்பட விழாவில் அலைகளை உருவாக்கியது.

## இறப்பு
பிரதிமா பரூவா பாண்டே 2002 திசம்பர் 12 அன்று இந்தியாவின் அசாம் மாநிலத்தில் உள்ள கௌரிபூரில் தனது 68 வயதில் இறந்தார்.

## குறிப்புகள்

பகுப்பு:இந்திய அரச குடும்பப் பெண்கள்
பகுப்பு:2002 இறப்புகள்
பகுப்பு:1935 பிறப்புகள்
பகுப்பு:பத்மசிறீ விருது பெற்ற கலைத் துறையினர்
இரண்டாம் உலகப்போரின் கடைசி குண்டு

**இரண்டாம் உலகப் போரின் கடைசி குண்டு** (*Irandam Ulagaporin Kadaisi Gund*u)  என்பது 2019 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தை புதுமுக இயக்குநர் அதியன் ஆதிரை எழுதி இயக்கியிருந்தார். இத்திரைப்படத்தினை பா. ரஞ்சித் தனது நீலம் புரொடக்சன்சு மூலமாக தயாரித்திருந்தார்.

இக்கதை ஒரு உண்மை நிகழ்வை அடிப்படையாகக் கொண்டு புனைவின் வழியே எழுதப்பட்டதாகும். கிசோர் குமார் இத்திரைப்படத்திற்கு ஒளிப்பதிவு செய்துள்ளார். "கேஸ்ட்லெஸ் கலெக்டிவ்" என்ற இசைக்குழுவில் ஒருவரான டென்மா இப்படத்திற்கு இசையமைத்துள்ளார்.
 6 டிசம்பர் 2019 இல் இத்திரைப்படம் வெளிவந்தது. விமர்சகர்களின் பரவலான பாராட்டினைப் பெற்றது.

## நடிகர்கள்

*அட்டகத்தி தினேஷ் - செல்வம் 
*ஆனந்தி (நடிகை) - சித்ரா
*முனீஷ்காந்த் ராமதாஸ் - சுப்பையா சுவாமி 
*ரித்விகா - டைன்யா
*ஜான் விஜய் - ஆயுதங்கள் விற்பனையாளர்
*ஜி. மாரிமுத்து - பாட்சா பாய்
*சார்லஸ் வினோத் - சித்ராவின் மைத்துனன்
*லிஜீஷ் - சப் இன்ஸ்பெக்டர் சங்கர் 
*ரமேஷ் திலக் - வேலு
* ஹரி கிருஷ்ணன் - ஹரி
* சரண்யா ரவி 
*மூணார் ரமேஷ் - வீரமுத்து, செல்வத்தின் தந்தை  
*ஜெய பெருமாள்  
*ரமா - செல்வம் அம்மா 
* கருப்பு நம்பியார் -
* சூப்பர் குட்  - பாய்
* சுபத்ரா - செல்வத்தின் நண்பன் 
* எஸ். ஆர். திவ்ய பிரத்தீபா - சித்ராவின் தங்கை
*போஸ்டர் நந்தக்குமார்
*சூரியகாந்த்

## தயாரிப்பு
இயக்குநர் பா. ரஞ்சித் அவர்களின் அட்டக்கத்தி திரைப்படத்தில் அட்டகத்தி தினேஷ் நடித்திருந்தார், அது போல ஆனந்தி பரியேறும் பெருமாள் திரைப்படத்தில் நடித்திருந்தார். இவர்கள் நீலம் தயாரிப்பு நிறுவனத்தின் மூலமாக மீண்டும் இத்திரைப்படத்தில் இணைந்தனர்.

## மேற்கோள்கள்

## வெளி இணைப்புகள்
*

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:அறிமுக இயக்குநர் திரைப்படங்கள்
இந்தியத் துடுப்பாட்ட அணியின் நியூசிலாந்துச் சுற்றுப்பயணம், 2019–20

இந்தியத் துடுப்பாட்ட அணி,  நியூசிலாந்தில் சுற்றுப்பயணம் செய்து 2020 சனவரி முதல் மார்ச் வரை இரண்டு தேர்வுப் போட்டிகள், மூன்று ஒருநாள் போட்டிகள் மற்றும் மூன்று இ20ப போட்டிகள் ஆகியவற்றில் நியூசிலாந்து அணியை எதிர்த்து விளையாடுகிறது. தேர்வுத் தொடர் 2019–21 ஐசிசி உலகத் தேர்வுத் துடுப்பாட்ட வாகைத் தொடரின் பகுதியாக இடம்பெறுகிறது.

இ20ப போட்டித் தொடரை இந்திய அணி 5–0 என்ற கணக்கில் வென்றது. இதன்மூலம் இந்திய அணி இ20ப வரலாற்றில் 5 போட்டிகள் கொண்ட தொடரை முழுமையாக வென்ற முதல் அணியானது.

ஒருநாள் போட்டித் தொடரை நியூசிலாந்து அணி 3–0 என்ற கணக்கில் வென்றது. இதன்மூலம் முதன்முறையாக நியூசிலாந்து அணி இந்தியாவிற்கு எதிரான ஒருநாள் தொடரை முழுமையாக வென்றது. மேலும் இந்திய அணி 1987க்குப் பிறகு முதன்முறையாக ஒருநாள் தொடர் ஒன்றில் முழுமையான தோல்வியை சந்தித்தது.

தேர்வுப் போட்டித் தொடரை நியூசிலாந்து அணி 2-0 என்ற கணக்கில் வென்றது. 8 வருடங்களுக்குப் பிறகு முதன்முறையாக இந்திய அணி தேர்வுத் தொடர் ஒன்றில் முழுமையான தோல்வியை சந்தித்தது.

## அணிகள்

## இ20ப தொடர்
### 1வது இ20ப

### 2வது இ20ப

### 3வது இ20ப

### 4வது இ20ப

### 5வது இ20ப

## ஒநாப தொடர்
### 1வது ஒநாப

### 2வது ஒநாப

### 3வது ஒநாப

## தேர்வுத் தொடர்
### 1வது தேர்வு

### 2வது தேர்வு

## குறிப்புகள்

## மேற்கோள்கள்

பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:2020 இல் விளையாட்டுகள்
பகுப்பு:இந்தியாவில் துடுப்பாட்டம்
பகுப்பு:நியூசிலாந்தில் துடுப்பாட்டம்
ஆரணி கைலாசநாதர் கோயில்

**ஆரணி கைலாசநாதர் கோயில்** திருவண்ணாமலை மாவட்டம், ஆரணி நகரில் கோட்டை பகுதியில் அமைந்துள்ளது. இந்த கோவில் கி.பி.13 ஆம் நூற்றாண்டில் சோழர்களால் கட்டப்பட்டதாக கூறப்படுகிறது. தற்போதைய கட்டமைப்பு மற்றும் சிற்பங்கள் ஆகியவை வைத்து பார்த்தால் சோழர்களால் கட்டப்பட்டது என்பது உண்மையாகும். ஆரணி ஜாகீர்களால் பராமரிக்கப்பட்ட 17 சிவன் கோவில்களில் இந்த கோவிலும் ஒன்றாகும். 

கிழக்கு நோக்கிய கோவிலில் ஐந்துக்கு கோபுரம் அமைந்துள்ளது. கிழக்கு நோக்கிய கருவறை கைலசநாதர் என்று அழைக்கப்படும் பெரிய சிவலிங்கத்தைக் கொண்டுள்ளது. கைலாசநாதரின் துணையான நாயகி தேவி வெளிப்புற பிரகாரத்தில் கிழக்கு நோக்கி எதிர்கொள்ளும் ஒரு தனி ஆலயத்தில் காணப்படுகிறது. கொடி ஊழியர்கள், பாலி பீதா மற்றும் அழகான நந்தி மண்டபம் ஆகியவை கருவறை நோக்கி எதிர்கொள்ளும்.  கோவில் வளாகத்திற்கு வெளியே புனித குளம் அமைந்துள்ளது. நர்தனா கணபதி, தட்சிணாமூர்த்தி, விஷ்ணு, பிரம்மா, துர்கா ஆகியோர் கோஷ்டா சிலைகளாகக் காணப்படுகிறார்கள் 

## சான்றுகள்

பகுப்பு:திருவண்ணாமலை மாவட்டத்திலுள்ள சிவன் கோயில்கள்
பகுப்பு:நடுநாட்டு சிவன் கோயில்கள்
ஏரிக்குப்பம் எந்திர சனீசுவரன் கோவில்

thumb|எந்திர சனீஸ்வரன் கோயில், ஆரணி

**ஏரிக்குப்பம் சனீஸ்வரபகவான் கோயில்**
ஆரணி – படவேடு சாலையில் ஏரிக்குப்பம் என்ற கிராமத்தில் அமைந்துள்ளது. 

எந்திர சனீஸ்வரர் ஆலயம். சனிபகவானுக்கு அர்ப்பணிக்கப்பட்ட நவக்கிரக தலங்களுள் ஒன்று.
சனி பகவான் இந்த கோயிலில் சிவலிங்க வடிவில் அருள் பாலிக்கிறார். இரண்டரை ஆண்டுக்கு ஒர முறை நடைபெறும் சனிப்பெயர்ச்சி தினம் விமரிசையாக கொண்டாடப்படுகிறது. இங்கு அமைந்துள்ள திறந்த வெளி கருவறையில் சுமார் 5 அடி உயரமும் 2 அடி அகலமும் உடைய ஸ்ரீ சனீசுவர பகவானின் யந்திர நடுவில் அறுகோண வடிவமும், அதன் ஆறுமுனைகளில் திரிசூலமும் அடிப்பாகத்தில் மகாலட்சுமி, அனுமன் ஆகியோரது வடிவங்களும் இடம் பெற்றுள்ளன. 

நெற்றி போன்ற மேற்பகுதியில் சூரியன், சந்திரன் வடிவங்களும் அவற்றின் இடையே ஒரு காகத்தின் உருவமும் உள்ளது. நுழைவாயிலில் சனி பகவான் காகங்கள் இழுத்துச்செல்லும் ரதத்தில் அமர்ந்து இருப்பதுபோன்ற சிற்பம் உள்ளது. இங்குள்ள முன்மண்டபத்தில் அனைத்து நவகிரகங்களும் அதன் வாகனங்களுடன் ஓவியமாக வரையப்பட்டுள்ளது .

## சான்றுகள்

பகுப்பு: திருவண்ணாமலை மாவட்டத்திலுள்ள இந்துக் கோயில்கள்
பகுப்பு:தமிழ்நாட்டில் உள்ள நவக்கிரகக் கோயில்கள்
பிரகாஷ் கவுர்

thumb | வலது**பிரகாஷ் கவுர்** ( Parkash Kaur) (பிறப்பு: 1919 செப்டம்பர் 19 - இறப்பு: 1982 நவம்பர் 2) இவர் ஒரு பஞ்சாபி பாடகராவார். இவர் முக்கியமாக பஞ்சாபி நாட்டுப்புறப் பாடல்களைப் பாடியுள்ளார். தனது தங்கை சுரிந்தர் கவுருடன் சேர்ந்து, இந்த வகையை முன்னோடியாகவும் பிரபலப்படுத்தியதற்காகவும் இவர் பாராட்டப்பட்டார். பிரகாஷ் கவுர் பஷ்தூ நாட்டுப்புறப் பாடல்களையும் பாடியுள்ளார்.

## ஆரம்பகால வாழ்க்கை
கவுர் பிரித்தானிய இந்தியாவின் ஒரு பகுதியாக இருந்த இலாகூரில் ஒரு பஞ்சாபி - சீக்கிய குடும்பத்தில் பிறந்தார். இவர், பிரபல பஞ்சாபி பாடகரும், பாடலாசிரியருமான சுரிந்தர் கவுரின் அக்கா ஆவார்.

## தொழில்
1941 ஆம் ஆண்டில் 'பெஷாவர் வானொலியில்' ஒரு நேரடி நிகழ்ச்சியில் கவுர் அறிமுகமானார். பின்னர் 1934 ஆகதெது 31அன்று இவரும் இவரது தங்கை சுரிந்தர் கவுரும் எச்.எம்.வி விளம்பரத்திற்காக தாங்கள் இணைந்து பாடிய முதல் பாடலான " *மாவன் 'தே தீன் ரால் பைத்தியன்* " என்பதை வெளியிட்டனர். இந்திய துணைக் கண்டம் முழுவதும் பிரபலமானார்கள்.

## மேற்கோள்கள்

பகுப்பு:பஞ்சாப் நபர்கள்
பகுப்பு:1982 இறப்புகள்
பகுப்பு:1919 பிறப்புகள்
சிறந்த திரை வண்ணத்திற்கான அகாதமி விருது

**சிறந்த திரை வண்ணத்திற்கான அகாதமி விருது ()** ஒவ்வொரு ஆண்டும் சிறந்த திரைவண்ணங்களைக் கொண்ட திரைப்படத்திற்கு வழங்கப்படும் அகாதமி விருது ஆகும்.

இவ்விருதினை அதிக முறை பரிந்துரைக்கப்பட்டோர் அல்லது வென்றோர்,
* **அதிக வெற்றிகள்:** டென்னிசு முரென் **8 வெற்றிகள்** (15 பரிந்துரைகளில்)
* **அதிக பரிந்துரைகள்:** டென்னிசு முரென்   **15 பரிந்துரைகள்** (அதில் 8 வெற்றிகள்)
## குறிப்புகள்

## மேற்கோள்கள்

பகுப்பு:அகாதமி விருதுகள்
இயும்லேம்பம் கம்பினி தேவி

**இயும்லெம்பம் கம்பினி தேவி** (பிறப்பு: 1945 சனவரி 1) இந்தியாவைச் சேர்ந்த நடா சங்கீர்த்தனாவின் பாடகியும், மணிப்பூரி நடனக் கலைஞரும் ஆவார். இவர் ஜவஹர்லால் நேரு மணிப்பூர் நடன அகாதமியின்  (ஜே.என்.எம்.டி.ஏ) ஆசிரிய உறுப்பினராவார். மேலும் இவர் 1988 ஆம் ஆண்டில் நாடக அகாதமி விருதைப் பெற்றார். மணிப்பூரி நடனம் மற்றும் இசையில் இவரின்  பங்களிப்புகளுக்காக இந்திய அரசு 2005 ஆம் ஆண்டில் இந்திய குடியரசின் நான்காவது உயரிய சிவில் விருதான பத்மஸ்ரீ விருதை வழங்கி கௌரவித்தது.

## வாழ்க்கை
காம்பினி தேவி 1945 ஆம் ஆண்டில் ஆங்கில புதுவருட பிறப்பன்று வடகிழக்கு இந்திய மாநிலமான மணிப்பூரில் உள்ள யெய்ச்குல் ஹிருஹான்பா லெய்காயில் நடா சங்கீர்த்தனா கலைஞரான வை. குலப் சிங்கிற்கு எட்டு குழந்தைகளில் நான்காவதாக பிறந்தார். காம்பினி தேவி தனது 5 வயதில் இசை மற்றும் நடனம் கற்கத் தொடங்கினார். பின்னர், ஜவஹர்லால் நேரு மணிப்பூர் நடன அகாடமியில் (ஜே.என்.எம்.டி.ஏ) இணைந்தார். அங்கு மணிப்பூரி நடனத்தில் இருந்து முதுகலை பட்டம் பெற்றார்.

இவர் ஜவஹர்லால் நேரு மணிப்பூர் நடன அகாதமியில் பிரபலமான ஆசிரியர்களான அமுடோன் சர்மா, மைஸ்னம் அமுபி சிங் , கைதெம் லோகேஷர் சிங், க்ஷேத்ரிதாம்பி தேவி, நங்கோம் ஜோகேந்திர சிங் மற்றும் இபோபிஷாக் சர்மா போன்றவர்களிடமிருந்து மணிப்பூரி நடனத்திலும் மற்றும் நோங்மைதேம் டோம்பா சிங், காண்டா மொய்னா டான், நங்காங்கோம், தோச்சோம் கோபால் சிங் (மோனோஹர்சாய் கீர்த்தன்) ஆகிய ஆசிரியர்களிடம் இருந்து இசையிலும் பயிற்சி பெற்றார்.

கம்பினி தேவி தனது ஏழாவது வயதில்  மேடைகளில் நடிக்கத் தொடங்கினார். இவர் இந்தியாவிலும், வெளிநாடுகளிலும் பல்வேறு மேடைகளில் நடித்துள்ளார். கற்பித்தல் பணியை தாம் பயின்ற கல்விச்சாலையில் தொடங்கிய கம்பினி தேவி அங்கு 2005 ஆம் ஆண்டில் தாம் ஓய்வுப் பெறும் வரை ஆசிரிய உறுப்பினராகப் பணியாற்றினார். அகாடமியில் வருகை ஆசிரியராக பணிபுரிந்தவாரே அகில இந்திய வானொலியின் இம்பால் நிலையத்தில் பணியாற்றினார். கம்பினி தேவி மாநிலத்தின் சிறந்த முதல்தர பெண் கலைஞராக கருதப்படுகின்றார். இவர் ஒய்.ஜி.ஆர் நாட் சங்கீர்த்தனா ஷீடம் ஷாங்க் என்ற இசை பயிற்சி நிறுவனத்தையும் நிறுவினார். மேலும் இவர் ரவீந்திர பாரதி பல்கலைக்கழகத்தின் தேர்வுக் குழுவின் முன்னாள் உறுப்பினர் மற்றும் இந்திய தேசிய தொலைக்காட்சி வலையமைப்பான தூர்தர்ஷனின் மத்திய நடன ஆடிஷன் வாரியத்தின் முன்னாள் உறுப்பினர் ஆவார். இவரது பாடல்கள் இரண்டு இசைத் தொகுப்புகளில் தொகுக்கப்பட்டுள்ளன. மேலும் இவர் பாசக் பாடல்களில் பாசக் என்ற பெயரில் ஒரு புத்தகத்தை வெளியிட்டுள்ளார்.

## விருதுகள்
மணிப்பூரி சாகித்ய பரிஷத் 1979 ஆம் ஆண்டில் தேவிக்கு நிருத்ய ரத்னா விருதை வழங்கியது.  மேலும் இவர் 1980 இல் மணிப்பூர் மாநில கலா அகாடமியிலிருந்து நாட் சங்கீத் விருதைப் பெற்றார்.  1988 ஆம் ஆண்டில் நடா சங்கீர்த்தனுக்கான சங்க நாடக அகாடமி விருது இவருக்கு கிடைத்தது. அதே ஆண்டில் அவர் மனிதவள மேம்பாட்டு அமைச்சகத்தின் கீழ் கலாச்சாரத் துறையால் மூத்த பெல்லோஷிப்பிற்கு தேர்ந்தெடுக்கப்பட்டார். கம்பினி தேவிக்கு இந்திய அரசு 2005 ஆம் ஆண்டில் பத்மஸ்ரீ விருதை வழங்கி கௌரவித்தது.

## சான்றுகள்

## புற இணைப்புகள்
* 

பகுப்பு:கலைஞர்கள்
பகுப்பு:வாழும் மக்கள்
பகுப்பு:1945 பிறப்புகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:மணிப்பூர் நபர்கள்
இட்டாவோன் கிளாஸ்

**இட்டாவோன் கிளாஸ்** என்பது தென் கொரியா நாட்டு தொலைக்காட்சி நாடகத் தொடர் ஆகும். இந்த தொடர் ஜனவரி 31, 2020 ஆம் ஆண்டு முதல் ஒவ்வொரு வெள்ளி மற்றும் சனிக்கிழமைகளில் தென்கொரிய நாட்டு நேரப்படி இரவு 10:50 மணிக்கு ஜெரிபிசி தொலைக்காட்சியில் ஒளிபரப்பாகி, மார்ச்சு 21, 2020 முதல் 16 அத்தியாயங்களுடன் நிறைவு பெற்றது.

இந்த தொடரை குவாங் ஜின் என்பவர் எழுதிய *இட்டாவோன் கிளாஸ்* என்ற இணைய வரகதை சித்திரத் தொடரை மையமாக வைத்து  இயக்குநர் கிம் சுங்-யூன் என்பவர் இயக்க, பார்க் சீயோ-ஜோன், கிம் டமி, யூ ஜே-மேயுங் மற்றும் க்வோன் நாரா ஆகியோர் முதன்மைக் கதாபாத்திரத்தில் நடித்துள்ளனர்.

## கதை சுருக்கம்
இது முன்னாள் குற்றவாளியான பார்க் சாய்-ரோய் (பார்க் சீயோ-ஜோன்)யின் கதை. தாய் இல்லாமல் தந்தையின் அரவணைப்பில் வளரும் பார்க் சாய்-ரோய் தந்தையின் நல்வழி கோட்பாட்டுக்கு கீழ் வளர்கிறான். சிறுவயதிலிருந்து காவல் அதிகாரியாக வர விருப்பும் பார்க் சாய்-ரோய் தனது தந்தை வேலை செய்யும் ஊருக்கு தனது கனவை நினைவாக்கும் சந்தோசத்துடன் வருகின்றான்.

பள்ளியின் முதல் நாளில் பணக்கார வீட்டு மாணவனை இவன் அடித்ததற்காக பள்ளியிலிருந்து வெளியேற்றப்பட்ட பின்னர் அவரின் தந்தை யின் வேலை போகின்றது. அதே தருணம் இவனது தந்தை ஒரு விபத்தில் கொல்லப்படுகிறார். 10 ஆண்டுகள் கழித்து விடுதலையாகும் பார்க் சாய்-ரோய் தனது தந்தையின் நல்வழிகளை பின்பற்றி, இட்டாவோனில் ஒரு மது உணவகம் ஒன்று திறக்கிறார். பல போட்டிகளுக்கு நடுவில் இவனும் இவனின் குழுவும் எப்படி வெற்றி கொண்டார்கள். தனது தந்தையின் மரணத்திற்கு காரணமானவர்களை தொழி முறை மூலம் எப்படி வெற்றி கொண்டான் என்பது தான் கதை.

## நடிகர்கள்
### முதன்மை கதாபாத்திரம்
* பார்க் சீயோ-ஜோன் - பார்க் சாய்-ரோய்
* கிம் டமி - ஜோ யி-சியோ
* யூ ஜே-மேயுங் - ஜாங் டே-ஹீ
* க்வோன் நாரா - ஓ சூ-ஆ

## மேற்கோள்கள்

## வெளி இணைப்புகள்
* 
* 

பகுப்பு:ஜெரிபிசி தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2020 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
ஜகஜித் கவுர்

**ஜக்ஜித் கவுர்** (*Jagjit Kaur* 1930 – 15 ஆகத்து 2021) ஓர் இந்திய இந்தி / உருது பாடகராவார். இவர் இசையமைப்பாளர் முகமது சாகுர் கயாமின் துணைவியாவார். இவரது சமகாலத்தவர்களான லதா மங்கேஷ்கர்,ஆஷா போஸ்லே ஆகியோரை விட இவர் படங்களுக்கு குறைவான பாடல்களையேப் பாடியுள்ளார். ஆனாலும் இவரது பாடல்கள் அனைத்தும் மறக்கமுடியாத தலைசிறந்த படைப்புகளாக விவரிக்கப்பட்டுள்ளன. 

## தனிப்பட்ட வாழ்க்கை
கவுர் பஞ்சாபிலிருந்து ஒரு பிரபுத்துவ குடும்பத்தைச் சேர்ந்தவராவார்.  இவர் 1954 ஆம் ஆண்டில் இசையமைப்பாளர் முகமது சாகுர் கயாமை மணந்தார். இது இந்திய திரைப்படத் துறையில் முதல் கலப்பின திருமணங்களில் ஒன்றாகும்.  இவர்களுக்கு பிரதீப் என்ற மகன் இருந்தார்.  இவர் 2012 ல் மாரடைப்பால் இறந்துவிட்டார். தங்கள் மகனின் உதவி செய்யும் இயல்பால் ஈர்க்கப்பட்ட இவர்கள், கலைஞர்கள் மற்றும் தொழில்நுட்ப வல்லுநர்களுக்கு உதவ "கயாம் ஜக்ஜித் கவுர் கேபிஜி அறக்கட்டளை" என்ற அறக்கட்டளையைத் தொடங்கினர்.  ஜகஜித் கவுர் 2019 ஆகஸ்ட் 19 அன்று  மாரடைப்பால்  தனது 92 வயதில் காலமானார்.  

## குறிப்புகள்

## வெளி இணைப்புகள்
*

பகுப்பு:1930 பிறப்புகள்
பகுப்பு:2021 இறப்புகள்
பகுப்பு:இந்தியப் பாடகர்கள்
ஜக்மோகன் கவுர்

**ஜக்மோகன் கவுர்** (Jagmohan Kaur) (பிறந்தது: 1948 ஏப்ரல் 16- இறந்தது: 1997 திம்பர் 16 இவர் ஓர் பஞ்சாபி பாடகராவார்   *பாபு வே ஆட் ஹுன்னி ஐன்*, *காரா வஜ்ஜ்தா, கரோலி வஜ்ஜி* போன்ற பாடல்களால் இவர் நன்கு அறியப்படுகிறார்.

## தொழில்
இவர் தனது கணவர், பாடகர் கே. தீப்புடன் இணைந்து பாடிவருகிறார். இந்த இணை நகைச்சுவை கதாபாத்திரங்களான மை மோஹ்னோ மற்றும் போஸ்டிக்கு நன்கு அறியப்பட்டவர்கள். இருவரின் மற்றொரு குறிப்பிடத்தக்க பாடல் பூட்னா என்பதாகும். தாஜ் (1976), முட்டியார் (1979) மற்றும் துஷ்மணி டி ஆக் (1990) போன்ற சில பஞ்சாபி படங்களில் இவர் நடிதுள்ளார். சுகி பர்வார் (1980) மற்றும் தோ ஜட்டியன் உள்ளிட்ட பலருக்கும் இவர் பின்னணி பாடகியாக பாடியுள்ளார். 

## வாழ்க்கை
கவுர் 1948 ஏப்ரல் 16, அன்று பஞ்சாபின் பதான்கோட்டில் குர்பச்சன் சிங் காங் மற்றும் தாய் பிரகாஷ் கவுர் காங் ஆகியோருக்குப் பிறந்தார்.  இவர் தனது சொந்த கிராமமான பூர் மஜ்ராவில் (இப்போது ரூப்நகர் மாவட்டம் ) வளர்ந்தார். இவர் தனது ஆரம்பக் கல்வியை கிராமப் பள்ளியிலிருந்து பெற்றார். பின்னர் அவர் குரளி கல்சா உயர்நிலைப் பள்ளியிலும், பின்னர் மொகாலி, கரார் ஆர்யார் பயிற்சிப் பள்ளியிலும் சேர்ந்தார். சண்டிகருக்கு அருகிலுள்ள மணி மஜ்ராவில் ஆசிரியராகவும் பணியாற்றினார்.     

கன்வார் எஸ். மொஹிந்தர் சிங் பேடியிடமிருந்து இசையைக் கற்றுக் கொண்டார்.   பின்னர், இவர் தனது வேலையை விட்டுவிட்டு பாடத் தொடங்கினார். 

கல்கத்தாவில் நடந்த ஒரு நிகழ்ச்சியில், பாடகர் கே. தீப்பை சந்தித்தார். அவர்கள் 1971 பிப்ரவரி 2, அன்று திருமணம் செய்து கொண்டு தங்கள் சொந்த குழுவை உருவாக்கினர்.   தம்பதியருக்கு "பில்லி" குர்பிரீத் கவுர் மடா என்ற மகள் இருந்தார். 

## மேற்கோள்கள்

பகுப்பு:1997 இறப்புகள்
பகுப்பு:1948 பிறப்புகள்
83ஆவது அகாதமி விருதுகள்

**83ஆவது அகாதமி விருதுகள் ()** விழா, அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS), ஆல் ஒருங்கிணைக்கப்பட்டது, 2010 ஆம் ஆண்டில் ஐக்கிய அமெரிக்காவில் வெளிவந்த சிறந்த திரைப்படங்களை பாராட்டுவதற்கு நடத்தப்பட்டது. பிப்ரவரி 27, 2011 அன்று கோடாக் திரையரங்கம், ஹாலிவுட், லாஸ் ஏஞ்சலஸ் இல் 17:30 ப.நே.வ. (20:30 கி.நே.வ) நடந்தது. நடிகர்கள் ஜேம்ஸ் பிரான்கோ மற்றும் ஆன் ஹாத்வே (நடிகை) முதன்முறையாக இவ்விழாவினை நடத்தினர்.

*[[இன்செப்சன் (திரைப்படம்)|இன்செப்சன்]]* மற்றும் *[[தி கிங்ஸ் ஸ்பீச் (திரைப்படம்)|தி கிங்ஸ் ஸ்பீச்]]* நான்கு விருதுகளை வென்றன. *தி கிங்ஸ் ஸ்பீச்*  சிறந்த திரைப்பட விருதினை வென்றது. *[[த சோசியல் நெட்வொர்க் (திரைப்படம்)|த சோசியல் நெட்வொர்க்]]* மூன்று விருதுகளையும், *[[அலிஸ் இன் வொண்டர்லேண்ட் (2010 திரைப்படம்)|அலிஸ் இன் வொண்டர்லேண்ட்]]*, *த ஃபைட்டர்*, மற்றும் *[[டாய் ஸ்டோரி 3 (திரைப்படம்)|டாய் ஸ்டோரி 3]]* இரண்டு விருதுகளையும், மற்றும் *[[பிளாக் ஸ்வான் (திரைப்படம்)|பிளாக் ஸ்வான்]]*, *காட் ஆஃப் லவ்*, *இன் எ பெட்டர் வெர்ல்டு*, *இன்சைடு ஜாப்*, *த லாஸ்ட் திங்*, *ஸ்டிரேங்ஜர்சு நோ மோர்*, மற்றும் *த வுல்ஃப்மேன்* ஒரு விருதினை வென்றன.

## தேர்வு மற்றும் பரிந்துரை

சனவரி 25, 2011, அன்று 5:38 ப.நே.வ. மணியளவில் பரிந்துரைக்கப்பட்டோர் அறிவிக்கப்பட்டனர். *[[தி கிங்ஸ் ஸ்பீச் (திரைப்படம்)|தி கிங்ஸ் ஸ்பீச்]]* 12 பரிந்துரைகளைப் பெற்றது.  அதனைத் தொடர்ந்து *[[ட்ரூ கிரிட் (2010 திரைப்படம்)|ட்ரூ கிரிட்]]* 10 பரிந்துரைகளைப் பெற்றது. *[[டாய் ஸ்டோரி 3 (திரைப்படம்)|டாய் ஸ்டோரி 3]]* சிறந்த திரைப்படத்திற்கான விருதிற்கு முதன்முறையாக பரிந்துரைக்கபட்ட அசைவூட்டத் திரைப்படமாகும்..

பிப்ரவரி 27, 2011 அன்று நிகழ்ந்த விழாவில் வெற்றியாளர்கள் அறிவிக்கப்பட்டனர்.. 
### விருதுகள்




வெற்றியாளர்கள் **தடித்த எழுத்துகளில்** பட்டியலின் முதலில் இடப்படுள்ளனர். மேலும் () என்று குறியிடப்படுள்ளது.

### சிறப்பு அகாதமி விருதுகள்
நவம்பர் 13, 2010 அன்று நிகழ்ந்த கவர்னர் விருதுகளில் சிறப்பு அகாதமி விருதுகள் வழங்கப்பட்டது.
*சிறப்பு அகாதமி விருதுகள் 
**கெவின் பிரவுன்லோ
**சான்-லூக் கொடார்ட்
**ஈலை வால்லாக்
*இர்விங் ஜி. தால்பர்க் நினைவு விருது
**பிரான்சிஸ் போர்டு கபேல

### பல்வேறு பரிந்துரைகள் மற்றும் வெற்றிகள்

பின்வரும் திரைப்படங்கள் பல்வேறு பரிந்துரைகளை பெற்றன:

பின்வரும் திரைப்படங்கள் பல்வேறு விருதுகளை வென்றன:

## ''நினைவஞ்சலி''
அன்மையில் மறைந்த திரைப்படத்துறையினருக்கு நினைவஞ்சலி செலுத்தப்பட்டது. அவர்களில் சிலர், 
* குளோரியா ஸ்டுவர்ட் – நடிகை

ஹாலே பெர்ரி மற்றும் செலின் டியான் பாடல்கள் பாடினர்.
## மேற்கோள்கள்

## வெளியிணைப்புகள்
* Academy Awards Official website
* The Academy of Motion Picture Arts and Sciences Official website
* Oscar's Channel at YouTube (run by the அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ்)

;செய்திகள்
* Oscars 2011 பிபிசி
* Academy Awards coverage CNN
* Oscars 2011 *[[தி கார்டியன்]]*

;ஆராய்ச்சி
* 2010 Academy Awards Winners and History Filmsite
* Academy Awards, USA: 2011  Internet Movie Database

;பிற
* 

பகுப்பு:அகாதமி விருதுகள்
ரா. அனந்தகுமார்

**மரு.ரா.அனந்தகுமார்**  (பிறப்பு 06 ஆகத்து 1975) இந்திய ஆட்சிப் பணியாளரும் மற்றும் விலங்கு மருத்துவரும் ஆவார்.
## ஆரம்ப காலம்
கோயம்புத்தூர் மாவட்டத்தில் வதம்பச்சேரி என்ற ஊரில் 1975 ஆம் ஆண்டு ஆகத்து மாதம் 6 ஆம் நாள் இராமசாமி மற்றும் ஜெயலட்சுமி தம்பதியருக்கு மகனாகப் பிறந்தார். இவரின் மனைவி ஸ்ரீவித்யா ஒரு அரசு உதவி மருத்துவர் ஆவார். இவர்களுக்கு கோபிகா மற்றும் தீபிகா என இரு மகள்கள் உள்ளனர்.

## கல்வி
தனது ஆரம்ப பள்ளி மற்றும் மேல்நிலை கல்வியை தமிழ் வழியில் வதம்பச்சேரியில் பயின்றவர். இவர் நாமக்கல் கால்நடை மருத்துவ கல்லூரியில்கல்லூரியில்  கால்நடை மருத்துவ பட்டப்படிப்பை பயின்றார். விளையாட்டுகளில் ஆர்வம் கொண்ட இவர் அப்போது கல்லூரி கால்பந்து அணிக்கு தலைமையேற்று‌ பல வெற்றிகளை பெற்று தந்தவர். அதிக மதிப்பெண்களை பெற்றமைக்காக கல்லூரி இறுதி ஆண்டில் 5 தங்கப்பதகங்களையும் வென்று சிறந்த மாணவராகத் திகழ்ந்தார். கால்நடை மருத்துவத்திலும் முதுநிலை பட்டம் பெற்றுள்ளார்.

## பணி
2003 ஆம் ஆண்டில் இந்திய ஆட்சிப் பணியாளர் தேர்வில் தமிழ் இலக்கியத்தை விருப்ப பாடமாக எடுத்து‌ தமிழக மாணவர்களிலே முதலிடத்தில் வெற்றி பெற்ற பெருமைக்குரியவர். இவர் தருமபுரி மற்றும் ஈரோடு மாவட்டங்களில் மாவட்ட ஆட்சியராக இருந்தவர். ஈரோடு மாவட்டத்தில் ஆட்சியராக இருந்த போது இவர் ஆற்றிய பணிகளை பாராட்டி  **நற்பணி விருதினை** சமிபத்தில் செஞ்சிலுவை சங்கம் வழங்கியுள்ளது. இவர் தமிழ் வழியில் படித்து அறிவியலின் உண்மை சுவையை தாய் மொழியில் உணர வேண்டுமென்ற எண்ணம் கொண்டவர். எனவே தனது மகளை ஈரோடு நகரின் குமனன் குட்டை என்ற இடத்தில் உள்ள அரசுப் பள்ளியில் சேர்ந்தார்.

## பொழுதுபோக்கு
படிப்பது மற்றும் எழுதுவது இவரது பொழுதுபோக்கு ஆகும். இவர் தமிழ் கல்வியியல் சார்ந்த 8 புத்தகங்களை வெளியிட்டுள்ளார். இவர் சென்னை கால்பந்து பந்து சங்கம் நடத்தும் போட்டிகளில் விளையாடுகிறார் மற்றும் தமிழ்நாடு துடுப்பாட்ட சங்கம் லீக் போட்டிகளில் விளையாடியுள்ளார். மேலும் இவர் ஒரு குதிரையேற்ற வீரமும் ஆவார்.
## விருதுகள்
#ஐந்து தங்கப்பதக்கம்
#ஒரு வெள்ளிப்பதக்கம்
#நற்பணி விருது
#சிறந்த தடகள வீரர்

## மேற்கோள்கள்

பகுப்பு:வாழும் மக்கள்
பகுப்பு:1975 பிறப்புகள்
பகுப்பு:இந்திய ஆட்சிப் பணி அலுவலர்கள்
திராவிட சங்கம்

**திராவிட சங்கம்** (*Dravida Sangha*) என்பது கி.பி. 470&nbsp;இல் தமிழகத்தின், மதுரை நகரில் வச்சிரநந்தி என்ற  சமணத் துறவியால் நிறுவப்பட்ட ஒரு அமைப்பு ஆகும். இது தமிழகத்தில் சமண சமையத்தைப் பரப்பும் நோக்குடன் துவக்கப்பட்டது. அக்காலகட்டத்தில் மதுரையானது களப்பிரரின் ஆட்சியின்கீழ் இருந்தது. இந்த சங்க உறுப்பினர்கள் சமண சமயத்துக்காக அலைந்து திரிவதை கைவிட்டு, வர்த்தகம் மற்றும் வேளாண்மை போன்ற குடிசார் வாழ்க்கையை ஏற்றுக்கொண்டதாக குற்றம் சாட்டப்பட்டது. பெர்க்லியின் கலிபோர்னியா பல்கலைக்கழகத்தின் தமிழ்  கல்விப் பிரிவில் பொறுப்பு வகிக்கும் பேராசிரியர் ஜார்ஜ் ஹார்ட் கூறுகையில், தமிழ்ச் சங்கம் குறித்த தொன்மக்கதை மதுரையில் இருந்த சமண அவையை  (சங்கம்) அடிப்படையாகக் கொண்டது என்று எழுதியுள்ளார்:

: "கி.பி 604 இல் மதுரையில் நிறுவப்பட்ட சங்கம் என்று அழைக்கப்பட்ட ஒரு சமண சபை இருந்தது."  

## வரலாறு
திராவிட சங்கம் கி.பி 470 இல் வச்சிரநதியால் நிறுவப்பட்டதாகக் கூறப்படுகிறது.  

## மேலும் காண்க

* தமிழ் சமணர் 

## குறிப்புகள்

பகுப்பு:தமிழ் வரலாறு
ரூ கிரிட் (2010 திரைப்படம்)

***ட்ரூ கிரிட் ()*** 2010 ஆம் ஆண்டில் வெளிவந்த ஐக்கிய அமெரிக்கத் திரைப்படமாகும். இத்திரைப்படம் கோயன் சகோதரர்களால் எழுதி, தயாரித்து, மற்றும் இயக்கப்பட்டது. இத்திரைப்படத்திற்கு ஸ்டீவன் ஸ்பில்பேர்க் நிர்வாக தயாரிப்பாளர் ஆவார். ஹைலி ஸ்டெயின்பீல்ட், ஜெப் பிரிட்ஜஸ், மேட் டாமன், ஜோஷ் புரோலின், மற்றும் பெர்ரி பெப்பர் ஆகியோர் இத்திரைப்படத்தில் நடித்துள்ளனர்.

திரைப்படத்தின் திரைப்பிடிப்பு மார்ச்சு 2010 இல் துவங்கியது. ஐக்கிய அமெரிக்காவில் திசம்பர் 22, 2010 அன்று வெளியிடப்பட்டது. பத்து ஆசுக்கர் விருதுகளுக்கு பரிந்துரைக்கப்பட்டது: சிறந்த திரைப்படம், சிறந்த இயக்குநர், சிறந்த தழுவிய திரைக்கதை, சிறந்த நடிகர் (பிரிட்ஜஸ்), சிறந்த துணை நடிகை (ஸ்டெயின்பீல்ட்), சிறந்த தயாரிப்பு, சிறந்த ஒளிப்பதிவு, சிறந்த உடை அமைப்பு, சிறந்த இசை கலக்கல், மற்றும் சிறந்த இசை இயக்கம். ஆனால் எந்த விருதினையும் வெல்லவில்லை.
## மேற்கோள்கள்

## வெளியிணைப்புகள்

* 
* 
* 
* 
* 
* Roger Ebert Review 

பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க நாவல்களை அடிப்படையாகக் கொண்ட திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்